ഇരട്ടക്കുട്ടികളുടെ മരണം: പ്രതിയെ വീട്ടിലെത്തിച്ച് തെളിവെടുത്തു നാദാപുരം: പേരോട് അമ്മ കിണറ്റിലെറിഞ്ഞ ഇരട്ടക്കുട്ടികള് മരിച്ച കേസില് റിമാന്ഡിലായ മാതാവിനെ തെളിവെടുപ്പിനായി നാദാപുരം പോലീസ് കസ്റ്റഡിയില് വാങ്ങി.കേസന്വേഷണോദ്യോഗസ്ഥന് നാദാപുരം ഐ പി ഇ വി ഫായിസ് അലിയാണ് പ്രതിയെ നാലു ദിവസത്തേക്ക് നാദാപുരം കോടതിയുടെ അനുമതിയോടെ കസ്റ്റഡിയില് വാങ്ങിയത് . പ്രതിയെ തെളിവെടുപ്പിനെത്തിക്കുന്ന വിവരമറിഞ്ഞ് പ്രദേശവാസികളായ സ്ത്രീകള് ഉള്പ്പെടെയുള്ളവര് മരണം നടന്ന വീട്ടിലെത്തിയിരുന്നു. നാട്ടുകാരെയും വീട്ടുകാരെയും കണ്ടതോടെ പ്രതി ചുരിദാര് ഷാള് കൊണ്ട് മുഖം മറച്ച് വിതുമ്ബി.പിന്നീട് പോലീസ് ഇവരെ വീട്ടിനകത്തെത്തിച്ചും തെളിവെടുപ്പ് നടത്തി.15 മിനുട്ട് കൊണ്ട് ദ്രുതഗതിയില് തെളിവെടുപ്പ് പൂര്ത്തിയാക്കി നാദാപുരം സ്റ്റേഷനിലേക്ക് മാറ്റി. പ്രതിയുടെ ഭര്ത്താവില് നിന്നും ബന്ധുക്കളില് നിന്നും പോലീസ് മൊഴി രേഖപ്പെടുത്തി. പ്രതിയുടെ കസ്റ്റഡി കാലവധി ഇന്ന് പൂര്ത്തിയാകും.